Tatoeba sentences — language code: tgl
Ika-8 ng Hulyo ng 2017 ngayon. Ano ang itsura ng mga taga-ibang daigdig? May katawan ba sila? Kailangan ba nila ang dagsin (gravity)? Mayroon ba silang artipisyal na dagsin? Ang buhay sa ibang daigdig ba ay kaugnay ng ating DNA/RNA, ang wika ng ating kabuhayan o biyolohiya? O kaya, talagang iba ba ang pundasyon ng biyolohiya nila? May nagdududa tungkol sa buhay sa labas ng ating Tiyera. Samantalang may matematikang probabilidad na may buhay sa ibang daigdig, ayon sa mga dalubtala...
Ika-4 ng Hunyo ng 2017 ngayon. Dumating sa bahay ko ngayon sina Leo at Clifford na parehong Ilokanong Pilipinong Saksi ni Jehova. Genesis ang tema. Sabi sa Genesis, galing sa lupa ang tao. Kung tutuusin, sabi ko, sa agham, ganoon din ang sabi, ang mga bakterya at mikrobo ay galing sa lupa, putik, at dahil sa ebolusyon, naging halaman at hayop sila, at naging tao. Tinanong ni Leo kung may tao raw bago nina Eva at Adan. Sabi ko, may "taong hindi tao." May mga hayop na parang tao bago ng ating espesyeng Homo sapiens. May panahong ang ating Homo sapiens at Homo neanderthalensis ay kasabay na buhay. May mga tao ngayong may lahing Neanderthal. Sabi ko kina Leo at Clifford, iba ang agham at relihiyon. Ang agham ay makasariling nagkokorektang paradigma. Sa relihiyon, kung may mali, gumagawa ng bagong relihiyon. Sa agham, gumagawa ng bagong teorya sa bagong ebidensiya, at palaging pinupruweba. Sabi ko, sa nakalipas na dalawang dekada, mahalaga ang progreso sa dalubtalaan. Mga halos tatlong libong eksoplaneta na ang nadetekta. Ang eksoplaneta ay planetang hindi umiikot sa ating Araw, kundi ibang bituwin kaya.
Ika-6 ng Hulyo ng 2017 ngayon. Kung talagang may buhay sa mga ibang daigdig, iyon ang tunay na pag-asa natin dito sa Tiyera. Kung anuman ang mangyari dito, ang pag-asa ay sa ibang daigdig. Kung matapos tayo nang gera, may buhay pa rin sa labas. Iyon ang importante. May matematikang probabilidad na may buhay sa labas ng Tiyera.
Ika-9 ng Hulyo ng 2017 ngayon. Sa Hapon, sa panunuod ko ng kanilang anime, ang isip ay ang tao ay pagong sa kalawakan, hindi pa tipaklong. Reyalistiko yata ang opinyon nila. Magastos ang papunta sa espasyo. Daan-daang taon, baka libu-libo man ang lilipas. Milyun-milyon o bilyun-bilyong dolyar ang gastos para lamang isang tao ay makapunta sa ISS, ang International Space Station na para lamang parola sa tabi ng dalampasigan. Ano pa kung ilang tao ay papuntang Marte? Ngayon ang gamit ay mga robotiko para pagsusuri ng mga planeta, mga buwan, at mga ibang batu-bato o yelu-yelo sa espasyo.